Nordjyllands Politi anholdt for kort tid siden, de to mænd, der fredag eftermiddag tvang en ældre mand ud af sin bil og stjal den.

Det oplyser vagtchef ved Nordjyllands Politi, Henrik Hyldig til tv2nord.dk. Det var en patruljebil, der spottede den stjålne bil og bragte den til standsning i Dybvad. De to mænd er henholdsvis 36 og 20 år og sidder nu til afhøring hos politiet i Frederikshavn.